[{"text_idx": "#000000", "text": "107 o Universala Kongreso De Esperanto"}, {"text_idx": "#000001", "text": "Tradiciaj konferencoj de Brazila Esperanto-Ligo"}, {"text_idx": "#000002", "text": "La jam tradiciaj BEL-konferencoj, senpagaj kaj senburokrataj, c\u0302i-jare okazos en Porto-Alegro, la 10-an kaj la 11-an de Aprilo, sub la au\u0306spicioj de Brazila Esperanto-Ligo kaj Gau\u0306c\u0302a Esperanto-Asocio. En la unua tago, post interkona matenmang\u0302o, kiel kutime estos altnivelaj esperantlingvaj prelegoj pri diversaj temoj, c\u0302iam sekvataj de diskuto kun la publiko. C\u0302i-foje okazos krome librofoiro, en kiu estos vendataj oblaj\u0302oj de Biblioteko Ary Zamora kaj kiu ebligos inters\u0302ang\u0302on de brokantaj\u0302oj inter la partoprenantoj, kiuj estas invitataj kunporti librojn, kiuj nun trankvile kus\u0302as bretare, sed povus (ec\u0302 devus!) g\u0302uigi aliajn esperantistojn.Gastigos la prelegserion la au\u0306ditorio de Kulturklubo, prestig\u0302a institucio kiu en 2011 estis oficiale agnoskita de la municipa registaro kiel historia kaj kultura heredaj\u0302o. G\u0302i estis fondita en 1950 de progresemaj judoj, kiuj volis renkontig\u0302ejon kaj kulturumejon alian ol sinagogo. G\u0302i situas en nobla kvartalo de la urbo, kie trovig\u0302as sufic\u0302e multaj hoteloj, restoracioj kaj diversspecaj komercejoj.La dua tago estos ekskursa, kaj elektos la itineron la partoprenontoj mem, pere de enketo en la alig\u0302ilo! En la opcilisto trovig\u0302as interalie promeno sur la bordo de Lago Gvaibo (apud Usina do Gaso\u0302metro, fakte iama karbo-energia centralo), vizito al la Botanika G\u0302ardeno, veturo per turisma buso kaj ekskurso al apuda urbo, Gvaibo, pere de katamarano.Ne maltrafu c\u0302i tiun s\u0302ancon plong\u0302i en Esperantujon kaj ekkoni la c\u0302arman c\u0302efurbon de la plej suda subs\u0302tato de Brazilo!Eblas alig\u0302i kaj proponi programerojn per la jena formularo: helpi pri la disvastigado kaj sciigi viajn amikojn!"}]